Gemeenskap. Wat is n gemeenskap? n Gemeenskap het n hoof/hoof? - PDF
Download "Gemeenskap. Wat is n gemeenskap? n Gemeenskap het n hoof/hoof?"
1 Gemeenskap Wat is n gemeenskap? Die woord gemeenskap dui n intieme verband tussen mense aan. Mense wat deel aan iets, maar dit wat hulle deel is baie besonders. Uit die Grieks is die woord vir gemeenskap koinos, wat dui op n kolonie, mense wat saam woon in dieselfde geografiese ligging, die selfde huis. Voorbeelde van gemeenskap wat bekend is, is die huisgesin, die skoolhuis, die staatshuis, die kerk. n Gemeenskap is n samelewingsverband en nie n samelewingskring nie. n Gemeenskap of n samelewingsverband is n instelling van God wat n ontiese wet het. n Ontiese wet is n wet wat deur God in die skepping ingeskape is, alreeds voor die sondeval. Daar bestaan nie so iets soos n sokker gemeenskap nie. Omdat daar nie n bindende wet is wat die sokkerspelers saambind nie. Gelowiges en ongelowiges mag ook nie in dieselfde gemeenskap wees nie. Soos byvoorbeeld n gelowige vrou mag nie trou met n ongelowige man nie. Ongelowiges wil ook n samelewingsverband ervaar, maar sonder die verbond. Daarom sal n ongelowige man en vrou trou. n Gemeenskap het n hoof/hoof? Die groot teoloog en filosoof Augustinus wat in die 4 de eeu geleef het, het n boek geskryf met die naam Die stad van God. Daarin verwys hy na twee stede die stad van God en die stad van die mens. In die stad van God, is God soewerein in eie kringe, God het die gesag en die gesag lê nie by mense nie. Hy regeer oor alle dinge. Christus is die hoof van die verskillende gemeenskappe soos die kerk die skool die staat. 1
2 In die ander stad is die mens die hoof, die mens is die hoof van die staat en die skool en die kerk. Die mens is soewerein in eie kringe. Dit is n stad waar die mens se reg bo enige ander wet geplaas word. Menseregte regeer in hierdie stad. Die twee stede mag in die gemeenskappe nie meng nie. n Gelowige en n ongelowige mag nie aan dieselfde juk trek nie. God verbied dit. Maar hoe kan die gelowige aan die ongelowige die woord verkondig? Dit geskied in die kringe, die gelowige moet meng met die ongelowige in die kringe, maar daar mag gelowiges ook nie hulle beginsels afgee nie, soos byvoorbeeld die wêreldbeker sokker, daar moet die gelowige met die ongelowige meng, maar op Sondae mag die gelowige nie aan enige sokkerspel deelneem nie. Die oorsprong en rigting van n gemeenskap. Die filosoof Prof. H. G. Stoker het n boek geskryf oorsprong en rigting. Hy verduidelik in die voorwoord hoekom hy die boek oorsprong en rigting genoem het. Hy sê dat die oorsprong van n persoon se denke die rigting bepaal. Daarom is dit belangrik om n dwaling by die wortel, die oorsprong af te sny. Die gelowige se oorsprong is n heilige oorsprong, dit is uit en deur Christus. Die rigting word bepaal deur Christus. Die ongelowiges se oorsprong is weer onheilig, uit die bose. Die rigting word bepaal deur die mens, Satan of die wêreld. n Gemeenskap se oorsprong bepaal ook sy doel. Gelowiges moet daarom hul voortdurend bekeer en terug keer tot die Beginsel, die oorspronklike bedoeling van God. Wat was God se oorspronklike bedoeling gewees met die skool? Sou 2
3 daar n skool bestaan het as daar nie n sondeval was nie? Hierdie vrae moet vanuit die Woord van God bestudeer word. Wetenskap kan nie neutraal beoefen word nie, omdat elke gemeenskap en mens vanuit n bepaalde oorsprong dink. Daarom is daar n verskil tussen n gelowige en n ongelowige se wetenskaplike ondersoek. n Gelowige en n ongelowige mag nie in dieselfde gemeenskap wees nie omdat hulle nie aan dieselfde juk mag trek nie. Die verbondenheid in n gemeenskap. In die eerste paragraaf van die hoofstuk word verwys na die intieme verband wat bestaan in n gemeenskap. Byvoorbeeld die band wat daar bestaan tussen n man en n vrou, selfs die ongelowiges wil daaraan deel hê. Nadat God vir Adam gemaak het, was Adam een saam met God, maar God sê dat dit nie goed is dat die mens al een (alleen) is nie. God het vir Adam n vrou gebring wat by hom pas, toe was hulle twee saam met God. Die man en vrou (mannin) was een in vlees, dus het hulle n intieme verbinding met mekaar. God het met Adam n verbond gehad 1, met die eenwording van man en vrou, het God met man en vrou n verbond. Die man en die vrou is gebind met mekaar omdat God aan hulle gebonde is. Die gemeenskap as samelewingsverband kan daarom nie verstaan word as die verbond tussen God en mens nie verstaan word nie. 1 Gen 1:28 En God het hulle geseën, en God het vir hulle gesê: Wees vrugbaar en vermeerder en vul die aarde, onderwerp dit en heers oor die visse van die see en die voëls van die hemel en oor al die diere wat op die aarde kruip. 3
4 In Openbaring lees ons van die sewe gemeentes. Die gemeentes verwys na die verskillende kerke wat gevorm het as gevolg van geografiese ligging. Die gemeenskap van gelowiges vorm deel van een kerkverband, of een liggaam waarvan Christus die Hoof is. Maar die liggaam het verskillende lede, die voet die hand die oog. Die liggaam kan nie sonder die oë sien nie, so kan die gemeenskap nie sonder een van die lede in die gemeenskap funksioneer nie. Die verbondenheid is daarom ook tussen die verskillende lede of gemeentes. Daar mag egter nie iets wees soos verskillende kerkverbande nie, omdat daar slegs een kerkverband is met een Hoof, Christus. Die grense van n gemeenskap. Elke gemeenskap wat God ingestel het, word bepaal deur n ontiese wet. n Wet is die bepaling van grense. As daardie grense oorskry is, is die wet oortree en het dit sekere gevolge. Die grense van n gemeenskap word deur die wet wat God daarvoor ingestel het bepaal. Die Staat as gemeenskap mag nie sy wet wat God vir die staatgemeenskap ingestel het oorskry nie. Maar hoe weet ons wat is die grense van die staat? Om hierdie vraag te beantwoord sal daar eers vanuit die Woord van God gekyk moet word wat is n staat en wat is die bedoeling van n staat. Wat duidelik is, is dat die staatgemeenskap sy grense oortree as hy inmeng met die skool. Daar kan nie iets wees soos n staatskool nie. Die staat se primêre werk is om die land te bewaak nie om skole te bestuur nie. Die staatgemeenskap oortree tans in Suid Afrika sy grense of sy ontiese wet. 4
5 Ordelike gemeenskap. In die weermag moet die soldate in linies staan. Elke soldaat kry n plek in die linie, die soldate kan nie besluit waar hy wil staan nie, hy moet elke keer op daardie selfde plek gaan staan en as die soldaat nie op sy plek is nie, is die linie verbreek. So gee God ook aan elke gemeenskap n bepaalde plek waarbinne daardie gemeenskap moet staan. Die lede van daardie gemeenskap kry ook n bepaalde roeping van God en word ook op n bepaalde plek binne daardie gemeenskap geplaas. Byvoorbeeld die man en vrou wat in n gemeenskap is met mekaar en God, die man en vrou ontvang elkeen n bepaalde plek. God het vir die mens n hulp gemaak wat by hom pas, n vrou wat die man voltooi, Adam kan nie sonder sy vrou sy roeping uitvoer. Elke gemeenskap sal ook sy eie struktuur hê wat anders is as n ander gemeenskap se struktuur. Die kerk moet sy eie orde ontwikkel soos die kerkorde, die skool sal ook sy eie orde moet ontwikkel soos die skoolorde ens. Hierdie ordes moet bedink word vanuit die Woord van God, hoe tree n skool op as Christus hulle vergader om hulle te onderrig? Die Christen onderwyser in sy gemeenskap n Gemeenskap moet nie net gesien word as die mense rondom wie n persoon bly nie. Die kerk moet ook nie net as n gemeenskap gesien word nie, maar die onderwyser moet optree binne sy orde of plek in die skoolgemeenskap. Die onderwyser moet sy roeping opneem en die verantwoordelikheid aanvaar binne sy skoolgemeenskap. Onderwysers moet onderrig, hulle moet ook bepaal hoe onderrig word, nie die kerk of die staat nie. 5
6 Christen onderwyser moet hul taak as roeping opneem en optree as hoofde as die Here hul roep om dit te doen. Want Christus is die Hoof van die skool en nie die staat nie. n Onderwyser moet vra hoe onderrig Christus die kinders? Opdrag 1. Bespreek wat dit beteken om in n gemeenskap te behoort deur gebruik te maak van G. J. C. Jordaan se artikel Tuis in God se huisgesin. (10) 2. Bespreek H. W. Beers se verstaan van gemeenskap uit sy artikel oor The Community School and the World Community. (10) 6
Gereformeerde Kerk Strand Openbaring reeks (1)
Gereformeerde Kerk Strand Openbaring reeks (1) Preek: Openbaring 1 Fokus: Openbaring 1:8,17 Liturgie Votum Seën Genade en vrede vir julle van Hom wat is en wat was en wat kom, en van die sewe Geeste voor
Gereformeerde Kerk Bloempark Die Almagtige God is die Alfa en die Omega!
Preek: Openbaring 1 Fokus: Openbaring 1:8,17 Gereformeerde Kerk Bloempark Die Almagtige God is die Alfa en die Omega! Inleiding Geliefde gemeente, ons het die boek Openbaring nodig net soos die eerste
Elisa, Man van Wonderwerke
Bybel vir Kinders bied aan Elisa, Man van Wonderwerke Geskryf deur: Edward Hughes Ge-illustreer: Lazarus Vertaal deur: Yvonne Kriel Aangepas deur: Ruth Klassen Storie 25 van 60 www.m1914.org Bible for
TORAH (WET) EN GENADE LES 4: DIENSKNEG OF KIND?
TORAH (WET) EN GENADE LES 4: DIENSKNEG OF KIND? INLEIDING 1. Mensgemaakte wette, en die oorlewering van mense, het die onderrig en instruksies van YHVH (Torah) besoedel en tot n groot mate vervang. Daarom
Rook maak dood! (Graad 4-6) Omgewingskwessies & Menseregte. In hierdie hoofstuk gaan jy: Lees en kyk: Begrip Lees en kyk: Letterkunde
Rook maak dood! In hierdie hoofstuk gaan jy: Lees en kyk: Begrip Lees en kyk: Letterkunde Luister en praat Skryf en aanbied n berig lees oor die gevare van rook n gedeelte van n gedig lees en ontleed n
DIE UITNODIGING -------------- Kyk, Jesus staan by die deur van jou hart en klop. As jy luister na sy stem en sal jou hart oop te stel, het sy gees en God se Gees sal kom en woon met julle gees, en jy